Všeobecne záväzné nariadenie č. 2/2019
o zásadách odmeňovania poslancov Obecného zastupiteľstva

Obecné zastupiteľstvo vo Zvončíne v súlade s ustanovením § 11 ods. 4 písm. k) v spojení s ustanovením § 25 ods. 8 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“)

vydáva 

toto Všeobecne záväzné nariadenie obce Zvončín č. 2/2019 o zásadách odmeňovania poslancov Obecného zastupiteľstva (ďalej len „VZN“).

Článok 1
Všeobecné ustanovenia

1.	Účelom tohto VZN je určiť pravidlá odmeňovania poslancov Obecného zastupiteľstva v obci Zvončín (ďalej len „poslanec“) pri zohľadnení úloh a časovej náročnosti výkonu tejto funkcie.

Článok 2
Odmeny poslancov

1.	Poslancovi možno poskytnúť odmenu najmä vzhľadom na úlohy a časovú náročnosť výkonu funkcie podľa zásad odmeňovania poslancov, najviac však v kalendárnom roku jeden mesačný plat starostu bez zvýšenia podľa príslušnej platovej skupiny.
2.	Poslancovi sa poskytuje odmena vo výške 3,00 €/1hod za každú účasť poslanca na všetkých zasadnutiach obecného zastupiteľstva.
3.	V prípade, že účasť poslanca na rokovaní obecného zastupiteľstva je kratšia ako polovica času trvania tohto rokovania, odmena mu neprislúcha.
4.	Poslancovi možno poskytnúť aj mimoriadnu odmenu v prípade väčšej časovej a vecnej
náročnosti výkonu tejto funkcie alebo v prípade splnenia mimoriadnej úlohy. Návrh na
túto odmenu predkladá starosta obce. 

Článok 3
Odmeňovanie zástupcu starostu

1.	Podľa § 25 ods. 7 zákona o obecnom zriadení poslancovi, ktorý je dlhodobo uvoľnený zo zamestnania na výkon funkcie zástupcu starostu, patrí plat od obce určený starostom podľa vecnej a časovej náročnosti výkonu funkcie, najviac vo výške 70 % mesačného platu starostu; jeho pracovný pomer v doterajšom zamestnaní zostáva zachovaný za podmienok podľa osobitného predpisu. Poslanec podľa prvej vety sa považuje na účely tvorby a použitia sociálneho fondu, dovolenky a cestovných náhrad za zamestnanca v pracovnom pomere a obec sa považuje za zamestnávateľa.
2.	Poslancovi, ktorý vykonáva funkciu zástupcu starostu podľa § 13b ods. 3 a nie je dlhodobo uvoľnený zo zamestnania, patrí mesačná odmena podľa vecnej a časovej náročnosti výkonu funkcie. Zástupcovi starostu, ktorý nie je uvoľneným zo zamestnania podľa ustanovenia § 25 ods. 7 zákona obecnom zriadení, sa poskytuje mesačná odmena vo výške 10 €/ mesačne.  Okrem toho má zástupca starostu ako poslanec nárok aj na odmenu podľa článku 2 tohto VZN.
3.	Zástupcovi starostu možno poskytnúť aj mimoriadnu odmenu v prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce.

Článok 4
Odmeňovanie poslanca – predsedu komisie obecného zastupiteľstva a poslanca – člena komisie obecného zastupiteľstva

1.	Poslancovi – predsedovi komisie obecného zastupiteľstva a poslancom – členom komisií obecného zastupiteľstva, sa poskytuje odmena vo výške 0,- EUR za každé zasadnutie príslušnej komisie. Prezenčnú listinu a zápisnicu zo zasadnutia príslušnej komisie obecného zastupiteľstva predkladá predseda komisie obecného zastupiteľstva do 10 dní odo dňa uskutočnenia zasadnutia komisie obecného zastupiteľstva na obecný úrad. Odmenu podľa tohto článku je možné poskytnúť maximálne za 12 zasadnutí komisie obecného zastupiteľstva za rok.
2.	Poslancovi – predsedovi komisie obecného zastupiteľstva, a poslancom – členom komisií obecného zastupiteľstva, možno poskytnúť aj mimoriadnu odmenu v prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce.

Článok 5
Spoločné a prechodné ustanovenie

1.	Všetky odmeny v zmysle tohto VZN, s výnimkou odmeny zástupcovi starostu podľa čl. 3 ods. 2 a odmeny poslancovi – predsedovi komisie obecného zastupiteľstva a poslancom – členom komisií obecného zastupiteľstva podľa čl. 4 ods. 1, sa vyplácajú súhrne raz za obdobie šiestich mesiacov v najbližšom nasledujúcom výplatnom termíne určenom pre zamestnancov obce. Odmena zástupcovi starostu podľa čl. 3 ods. 2 a odmena poslancovi – predsedovi komisie obecného zastupiteľstva a poslancom – členom komisií obecného zastupiteľstva podľa čl. 4 ods. 1 tohto VZN sa vypláca mesačne vo výplatnom termíne určenom pre zamestnancov obce.
2.	Poslanec sa môže vzdať svojho práva na odmenu, ktorá mu prináleží podľa tohto VZN. Práva na odmenu sa poslanec vzdá písomným vyhlásením o vzdaní sa práva na odmenu poslanca (Príloha č. 1 k tomuto VZN).
3.	Toto VZN môže obecné zastupiteľstvo meniť len formou dodatku alebo prijatím nového VZN.

Článok 7
Záverečné ustanovenia

1.	Toto VZN bolo schválené Obecným zastupiteľstvom vo Zvončíne dňa 11.12.2019 uznesením č. 28/2019
2.	Uvedené VZN nadobúda platnosť dňom jeho schválenia obecným zastupiteľstvom a účinnosť od 01.01.2020.
3.	Dňom účinnosti VZN sa rušia Zásady o odmeňovaní poslancov zo dňa 30.06.2010.

Vo Zvončíne, dňa 12.12.2019

...............................................
    Mgr. Katarína Dudášová
starosta obce

Vyvesené: 27.11.2019
Zvesené: 11.12.2019

Príloha č. 1

V y h 1 á s e n i e
poslanca Obecného zastupiteľstva obce Zvončín o vzdaní sa odmeny

Meno a priezvisko:	..............................................................
Rodné číslo:	..............................................................
Dátum narodenia:	..............................................................
Trvalý pobyt:	..............................................................

týmto vyhlasujem,

že sa vzdávam odmeny, ktorá mi patrí podľa VZN č. 2/2019 o odmeňovaní poslancov obecného zastupiteľstva Obce Zvončín s účinnosťou od.............................................................

Vo Zvončíne, dňa…………………..

									................................................
		     									 podpis